
        Nr. 864/XVIII/3


BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă remitem, în anexă, Raportul asupra dezbaterii şi avizării pe fond a proiectului de Lege privind aprobarea Ordonanţei Guvernului nr.74/1998 privind ratificarea Protocolului la Acordul european din 1991 privind marile linii de transport internaţional combinat şi instalaţii conexe (AGTC), privind transportul combinat pe căi navigabile interioare, adoptat la Geneva la 17 ianuarie 1997.

Acest proiect de lege face parte din categoria legilor ordinare.

         PREŞEDINTE,                                   SECRETAR,

       Dan Ioan Popescu                                 Ioan Bivolaru

Exp.parlam.

Titu Prodan

    Nr. 864/XVIII/3


R A P O R T

asupra dezbaterii şi avizării pe fond a proiectului de Lege privind aprobarea Ordonanţei Guvernului nr.74/1998 privind ratificarea Protocolului la Acordul european din 1991 privind marile linii de transport internaţional combinat 

şi instalaţii conexe (AGTC), privind transportul combinat pe căi navigabile 

interioare, adoptat la Geneva la 17 ianuarie 1997.

În conformitate cu art.86 din Regulamentul Camerei Deputaţilor comisia noastră a fost sesizată în fond cu adresa nr.343/29.10.1998 de la Cabinetul Secretarului General, pentru dezbaterea şi avizarea acestui proiect de lege, adoptat de Senat la data de 26.10.1998, şi însoţit de avizul favorabil cu observaţii şi propuneri de la Consiliului Legislativ.

Potrivit art.61 din acelaşi Regulament s-au solicitat şi s-au primit avize favorabile fără amendamente de la Comisia pentru politică externă şi de la Comisia juridică, de disciplină şi imunităţi.

În urma examinării proiectului de lege supus dezbaterii, având în vedere  avizele aferente acestuia şi motivaţia iniţiatorului, în şedinţa din 18.11.1998 comisia a putut face următoarele constatări: 

1. Face parte din categoria legilor ordinare şi nu contravine prevederilor constituţionale.

2. Observaţiile şi propunerile din avizul Consiliului Legislativ au fost preluate integral de textul adoptat de Senat.

3. Atât Acordul European privind marile linii de transport combinat şi instalaţii conexe (AGTC) semnat în anul 1991 şi ratificat în anul 1993, cât şi Protocolul la acest Acord elaborat sub auspiciile Comisiei Economice pentru Europa a O.N.U., constituie cadrul juridic adecvat care permite dezvoltarea coordonată a serviciilor de transport combinat şi a infrastructurilor aferente, fapt impus prin dezvoltarea transporturilor internaţionale de mărfuri, urmare a dezvoltării comerţului internaţional.

Faţă de cele de mai sus, comisia acordă aviz favorabil proiectului de lege dezbătut, în forma adoptată de Senat şi-l propune spre aprobarea Camerei Deputaţilor, cu următoarea observaţie:

În titlul şi în “Articolul unic” al legii şi al ordonanţei şi în textul Protocolului tradus în limba română (preambul şi art.1.b) să fie înlocuită sintagma “transport internaţional combinat” cu sintagma “transport combinat internaţional” în acord cu titlul protocolului şi cu propunerea din Avizul Consiliului legislativ.

         PREŞEDINTE,                                  SECRETAR,

     Dan Ioan Popescu                                Ioan Bivolaru

Exp. parlam.,

Titu Prodan.

